|  |  |  |
| --- | --- | --- |
| ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝΦΙΛΟΣΟΦΙΚΗ ΣΧΟΛΗΤΜΗΜΑ ΦΙΛΟΛΟΓΙΑΣΠΑΝΕΠΙΣΤΗΜΙΟΥΠΟΛΗΑΝΩ ΙΛΙΣΙΑ – 157 84 ΑΘΗΝΑ | LOGO_UOA b_w | NATIONAL AND KAPODISTRIAN UNIVERSITY OF ATHENSSCHOOL OF PHILOSOPHYFACULTY OF PHILOLOGYPANEPISTIMIOUPOLIANO ILISIA – 157 84 ATHENS |

**ΠΡΟΣΚΛΗΣΗ**

Την **Τετάρτη 17 Μαΐου 2023**, ώρα 12.00,

θα πραγματοποιηθεί στο πλαίσιο των «Επιστημονικών Συναντήσεων»

που οργανώνει ο Τομέας Κλασικής Φιλολογίας του Τμήματος Φιλολογίας του Ε.Κ.Π.Α.

η ομιλία του κ.

**Παναγιώτη Δεληγιαννάκη**

**(Καθηγητή στο Πανεπιστήμιο Iberoamericana της Πόλεως του Μεξικού)**

με θέμα:

 **«Το ελληνικό πνεύμα στην άλλη όχθη του ωκεανού: Περιδιάβαση στις τύχες της κλασικής γραμματείας στο Μεξικό».**

Η ομιλία θα πραγματοποιηθεί **στην αίθουσα 743 (Εργαστήριο Παπυρολογίας)** του κτηρίου της Φιλοσοφικής Σχολής.

Σας προσκαλούμε να παραστείτε.

Ο διευθυντής του Τομέα Κλασικής Φιλολογίας

Βασίλης Λεντάκης

Συντονιστές

 Αικατερίνη Κορολή Βάιος Βαϊόπουλος

 katkoroli@phil.uoa.gr vaiosvaiop@phil.uoa.gr

**Παναγιώτης Δεληγιαννάκης**

**«Το ελληνικό πνεύμα στην άλλη όχθη του ωκεανού: Περιδιάβαση στις τύχες της κλασικής γραμματείας στο Μεξικό».**

Η παρούσα ομιλία είναι μια πρώτη και εισαγωγική συζήτηση γύρω από την πρόσληψη της κλασικής γραμματείας και τη συμβολή της στη διαμόρφωση του ανεξάρτητου Μεξικού εντός του πλαισίου της ισπανόφωνης παράδοσης ένθεν και ένθεν του Ατλαντικού. Μέσα από εμβληματικές φυσιογνωμίες θα γνωρίσουμε την ιδεολογική σύγκρουση του ανθρωπισμού των μοναστικών ταγμάτων με τον ακαδημαικό αριστοτελισμό της μητρόπολης, το ορφικό ταξίδι της Sor Juana την περίοδο της αποικιοκρατίας και την γαλλοπρεπή τροπή των κλασικών μορφών στην λατινοαμερικάνικη λογοτεχνία κατά την περίοδο του Μοντερνισμού. Η συζήτηση κλείνει με τις τύχες της κλασικής γραμματείας στο προεπαναστατικό Μεξικό και στη διαμόρφωση εθνικού οράματος και εκπαιδευτικής πολιτικής μετά την επανάσταση.